Söngkonan Taylor Swift prýðir forsíðu nýjasta blaðs tímaritsins Rolling Stone . Í forsíðuviðtalinu kallar hún rapparann Kanye West „ undirförulan “ . Taylor Swift og Kanye West hafa eldað saman grátt silfur síðan árið 2009 . Forsagan málsins er sú að Kanye West stökk upp á svið á MTV-hátíðinni árið 2009 þegar Taylor Swift tók við verðlaunum fyrir besta tónlistarmyndband kvenkyns listamanns og sagði Beyoncé eiga skilið að vinna . Nokkrum árum síðar sættust þau en seinna slettist aftur upp á vinskapinn . Taylor Swift fer yfir málið í viðtali við Rolling Stone . Hún segir frá því að árið 2015 hafi Kanye West hringt í hana og sagst vilja sættast . Að sögn Taylor Swift hrósaði Kanye henni í hástert og sannfærði hana um að afhenda sér verðlaun sem hann ætti að taka við á VMA-hátíðinni . Taylor Swift féllst á það . „ Hann getur verið svo indæll . Ég var himinlifandi þegar hann bað mig um að gera þetta . Ég skrifa ræðu sem ég flutti hátíðinni . Hann öskrar þá : „ MTV fékk Taylor Swift til að afhenda mér verðlaunin til að auka áhorfið ! “ , “ útskýrir Swift í viðtalinu . Hún segir hroll hafa farið um sig þegar atvikið átti sér stað . „ Ég áttaði mig á að hann er undirförull . Hann vill vera indæll við mig bak við tjöldin en svo vill hann vera töff fyrir framan aðra og rífa kjaft . “